|  |  |
| --- | --- |
|  |  |
| Til høringsparterne på vedlagte høringsliste | 2. december 2025  2025-2302 |

# Forslag til lov om ændring af færdselsloven og lov om private fællesveje (Opgavebortfald i forbindelse med politiets involvering i beslutninger om færdselsindskrænkning og fastsættelse af lokale hastighedsgrænser på offentlige veje og private fællesveje)

Transportministeriet forventer i denne kommende folketingssamling at fremsætte vedlagte udkast til ovennævnte lovforslag.

Lovforslaget fremsættes som led i regeringens initiativer om politisk prioriteret opgavebortfald.

I lovudkastet indgår ændring af flere bestemmelser i færdselsloven og privatvejsloven med henblik på, at politiet som udgangspunkt ikke længere skal inddrages i vejmyndighedens beslutninger om indførelse af færdselsindskrænkninger og lokale hastighedsgrænser.

Lovændringen foreslås at skulle træde i kraft den 1. maj 2026.

Ved afgivelse af høringssvar samtykkes til offentliggørelse af høringssvaret, herunder afsenders navn og adresse, på bl.a. Høringsportalen.dk, medmindre regler om beskyttelse af personoplysninger indebærer, at høringssvar eller dele heraf ikke kan offentliggøres.

Transportministeriet bemærker, at høringen i forhold til KL og Danske Regioner også udgør den økonomiske høring over lovforslaget.

Transportministeriet skal anmode om eventuelle bemærkninger til lovudkastet **senest den 7. januar 2026** med henvisning til sagsnummer 2025-2302.

Høringssvar bedes sendt til [trm@trm.dk](mailto:trm@trm.dk).

Spørgsmål vedrørende lovforslagets § 1 kan stilles til Ulla Østergaard på mail [uoe@trm.dk](mailto:uoe@trm.dk) og telefon 72 26 70 44, mens spørgsmål til § 2 kan rettes til Lene Priess på [lpr@trm.dk](mailto:lpr@trm.dk) og telefon 23 49 41 68.

Med venlig hilsen

Ulla Østergaard

Chefkonsulent